Document ID: 32012D0468
Publication Date: 2012-08-07

Title and Content:
KOMISIJAS ĪSTENOŠANAS LĒMUMS
(2012. gada 7. augusts),
ar ko groza Īstenošanas lēmumu 2012/262/ES, ar kuru groza Lēmumu 2008/589/EK, ar ko izveido īpašu kontroles un inspekcijas programmu attiecībā uz Baltijas jūras mencu krājumiem
(2012/468/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 95. pantu,
tā kā:
(1)
Ar Komisijas Lēmumu 2008/589/EK (2) ir izveidota īpaša kontroles un inspekcijas programma, kas piemērojama četru gadu laikposmā, lai nodrošinātu to, ka tiek saskaņoti īstenots ar Padomes Regulu (EK) Nr. 1098/2007 (3) izveidotais daudzgadu plāns Baltijas jūras mencu krājumiem un zvejniecībām, kas šos krājumus izmanto.
(2)
Lai labotu pārrakstīšanās kļūdu, kas pieļauta Komisijas Īstenošanas lēmuma 2012/262/ES (4) pieņemšanas procedūrā, un attiecīgi panāktu, lai minētais lēmums ir saskaņā ar Zvejniecības un akvakultūras komisijas atzinumu, frāze “vai var tikt iesaistīti” būtu jāsvītro no minētā lēmuma 1. panta 3. punkta.
(3)
Tāpēc būtu attiecīgi jāgroza Īstenošanas lēmums 2012/262/ES.
(4)
Šajā lēmumā paredzētie pasākumi ir saskaņoti ar attiecīgajām dalībvalstīm.
(5)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
Īstenošanas lēmuma 2012/262/ES 1. panta 3. punktu aizstāj ar šādu:
“3. Lēmuma 2. pantu aizstāj ar šādu:
“2. pants
Darbības joma
“3.1. Īpašā kontroles un inspekcijas programma aptver šādu darbību kontroli un inspekciju:
a)
zvejas darbības, ko veic ar zvejas kuģiem, kas minēti Regulas (EK) Nr. 1098/2007 2. pantā, un jebkura garuma zvejas kuģiem, kuri ir iesaistīti lašu zvejā;
b)
visas saistītās darbības, tostarp zvejas produktu izkraušana, svēršana, tirdzniecība, transportēšana, uzglabāšana un izkrāvumu un pārdošanas reģistrēšana.
2. Īpašo kontroles un inspekcijas programmu piemēro piecus gadus.” ”
2. pants
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
Briselē, 2012. gada 7. augustā

Classification:
Level 1 Categories: 100156
100155
Level 2 Categories: 100252
100243
Level 3 Categories: 2476
3146
1652
3544
All Categories: 1871
2308
2437
5229